open-index/open-wikipedia-markdown huggingface dataset:
سیر نبی

**سیر نبی** عثمانی ترک زبان میں حیات حضرت محمد صلی اللہ علیہ وسلم پر تحریر کی گئی ترکی مصنف مصطفیٰ ابن یوسف کی تصنیف ہے۔ کتاب چودہویں صدی عیسوی کے اختتامی عشروں میں پایہ تکمیل کو پہنچی۔

## تفصیلات
یہ کتاب سیرت نبوی کے ضمن میں لکھی گئی ہے۔ مصنف مصطفی ابن یوسف ارض روم کے رہنے والے تھے۔ کتاب عثمانی ترک زبان میں تحریر کی گئی جو ابتدائے سلطنت عثمانیہ کی گفتگو اور روزمرہ کی زبان تھی۔ اِس کتاب کو قلمبند کرنے کے لیے برجی مملوک کے سلطان سیف الدین برقوق نے مصطفی ابن یوسف کو معاوضہ فراہم کیا تھا تاکہ سیرت نبوی پر ایک نئی اور محققانہ کتاب نظم و نثر کی صورت میں سامنے آسکے۔ کتاب کا مواد زیادہ تر الواقدی کی کتاب المغازی سے ماخوذ ہے اور مقامات حجاز کے لیے ابو عبید البکری کی تصنیف المسالک و الممالک سے مواد اخذ کیا گیا ہے۔ یہ کتاب پانچ جلدوں پر مشتمل ہے اور 790ھ / 1388ء میں مکمل ہوئی۔ اِس کتاب کی پہلی اور چوتھی جلد توپ قاپی محل میں محفوظ ہے، جبکہ تیسری جلد نیو یارک عوامی کتب خانہ میں اور چوتھی جلد کا بیشتر حصہ ڈبلن کی چیسٹر بیٹی کتب خانہ میں عدد نمبر 419 کے تحت محفوظ ہے۔ پانچویں جلد گمشدہ ہے جس کے آثار امتدادِ زمانہ کے باعث ناپید ہو گئے۔ کل کتاب میں مصورانہ تصاویر کی تعداد 200 سے زائد ہے۔ مارچ 1984ء میں اِس کتاب کی چوتھی جلد فرانس میں فروخت کردی گئی تھی۔ سترہویں صدی عیسوی میں چوتھی جلد کی ایک نقل استنبول کے توپ قاپی محل میں تیار کی گئی تھی۔ یہ نقل 1862ء میں والدہ سلطان پرتیونیال سلطان نے اکسرائے، استنبول کی جامع مسجد کو عطیہ کی تھی۔

## اشاعت
سیر نبی کی پہلی اشاعت  1832ء میں استنبول، سلطنت عثمانیہ سے ہوئی۔

## مزید دیکھیے
* سیرت نبوی

## حوالہ جات

زمرہ:ترک کتابیں
زمرہ:سولہویں صدی کے منقش و منور مخطوطات
زمرہ:سیرت نبوی
زمرہ:منقش و منور اسلامی مخطوطات
زمرہ:منقش و منور تواریخ
زمرہ:ویکی ڈیٹا سے مطابقت رکھنے والی مختصر تفصیل
زمرہ:ترک ثقافت
زمرہ:اسلامی کتب
زمرہ:1595ء کی کتابیں
زمرہ:چودہویں صدی کے مخطوطات
روپا دیوی

**روپا دیوی** کا تعلق جنوبی بھارت کی ریاست تمل ناڈو سے کے ڈنڈیگل سے ہے۔ وہ ایک غریب خاندان سے تعلق رکھتی ہے۔ اس کی شہرت کی اصل وجہ فیفا کی جانب سے اس کا بھارت سے پہلی خاتون ریفری چنا جانا ہے۔

## فٹ بال سے شغف
روپا چھٹی جماعت سے سینٹ جوزف اسکول ڈنڈیگل کے لیے فٹ بال کھیل رہی ہے۔ وہ آگے چل کر اپنے اسکول کے لیے اور ضلعی ٹورنمنٹوں کے لیے کھیلنے لگی۔

## ڈنڈیگل فٹ بال فیڈریشن
روپا 2006ء میں ڈنڈیگل فٹ بال فیڈریشن میں شامل ہوئی۔ اس شمولیت کا اہم فائدہ یہ تھا کہ یہ ادارہ اسے مختلف قومی مقابلوں میں شرکت اور پڑھائی کے لیے امداد فراہم کرتا تھا۔

## اعلٰی تعلیم
روپا نے جی تی این ڈگری کالج، ڈنڈیگل سے کیمیا کا مطالعہ کیا اور جسمانی تعلیم (Physical Education) میں اناملائی یونیورسٹی، چدمبرم سے ایک اور ڈگری حاصل کی۔ وہ فٹ بال جامعاتی اور قومی مقابلوں میں حصہ لیتی رہی۔

## تدریسی ملازمت اور استعفا
بی ایڈ کی تکمیل کے بعد وہ ڈنڈیگل کے ایک اسکول میں برسرخدمت ہو گئی۔ تاہم وہ بعد میں اپنا استعفا بھی پیش کر دی کیونکہ اسکول کا انتظامیہ اسے مقابلوں میں شریک ہونے کی اجازت نہیں دیتا تھا۔

## خاندانی مسائل اور ریفری کا کریئر
2010ء میں روپا کی ماں قلب پر حملے کی وجہ سے گذر گئی اور اس کے اگلے ہی سال اس کا باپ فشارِ دم (بی پی) کی نذر ہو گیا۔ اس کی ایک بہن کی شادی ہو چکی تھی جبکہ بھائی کام کی تلاش میں کہیں اور چلا گیا تھا۔ اس طرح وہ بالکل اکیلی ہو گئی۔ 2010ء سے اگلے دو سال تک کوئی خاص مقابلے نہیں تھے۔ تجربہ کار کھیل کے ریفریوں نے اسے کھیل کی باقاعدہ اعلٰی تربیت کا مشورہ دیا۔ وہ 2012ء میں ایک ریفری ڈیولپمنٹ اسکول میں شریک ہوئی اور قومی سب جونئر اور جونئر سطح کے مقابلوں کی اگلے سال سے نگرانی بھی کرنے لگی۔ وہ آل انڈیا فٹ بال فیڈریشن کے کچھ امتحانات میں بھی شریک ہوئی۔

## قومی سے بین الاقوامی کریئر
روپا کئی قومی میچوں میں ریفری رہی ہے۔ وہ مغربی ایشیا کی سری لنکا میں منعقدہ ایک ٹورنمنٹ کی ریفری رہی اور خواتین کے جبلپور میں منعقدہ ایک مقابلے میں کلیدی ریفری بھی رہی ہے۔ تین سال کے اس تجربے کے بعد وہ فیفا کے امتحانات میں 2015ء میں حاضر ہوئی۔ یہاں بھی وہ کامیاب ہوئی اور بین الاقوامی ریفری کے طور پر منتخب ہوئی۔

## مستقبل کی غیریقینی
ان تمام کامیابیوں کے باوجود روپا خود کے لیے کوئی مستقل ذریعہ معاش نہیں بنا پائی۔ وہ 2014ء میں موریوں کے معائنہ کار (sanitary inspector) کا امتحان کامیاب کر چکی ہے، تاہم ریاستی حکومت پچھلے دو سال سے ریاستی حکومت کسی کی بھرتی نہیں کر رہی ہے حالانکہ مخلوعہ جائدادیں موجود ہیں۔

## حوالہ جات

زمرہ:بھارتی فٹبالر
زمرہ:تمل شخصیات
زمرہ:فیفا عالمی کپ
سیرت حلبیہ

**سیرت حلبیہ** علی بن برہان الدین حلبی کی سیرت النبی پر نہایت مفصل اور مستند تصنیف ہے۔
## نام
اس کا پورا نام انسان العيون فی سيرة الامين المأمون جو اردو میں سیرت حلبیہ اور ام السیر کے نام سے معروف ہے۔ سیرت کے بنیادی ماخذ کی حیثیت رکھتی ہے۔
## خصوصیت
سیرت حلبیہ اپنی خصوصیت کے لحاظ سے ایک ایسی منفرد کتا ب ہے جو تاریخ اسلامی اور سیرت رسول کے موضوع پر ایک مستقل اور اہم مقام رکھتی ہے یہ عربی میں لکھی گئی جس کا ترجمہ تقریباً ہر زبان میں ملتا ہے۔
## تلخیص
علامہ حلبی نے اسے دو مفصل کتابوں کی تلخیص کے طور پر تحریر کیا ایک(عيون الأثر) جوابن سيد الناس، کی کتاب ہے اور دوسری (سيرة الشمس الشامی) جومحمد بن يوسف الدمشقی الصالحی کی کتاب ہے اس میں ابيات شامل کیے جو قصيدة الہمزیہ امام بوصيری سے ہیں ان کتابوں کے علاوہ 300 سے زیادہ کتابوں کی مدد سے یہ سیرت مکمل کی، 
اردومیں 6 جلدوں میں طبع ہو چکی ہے
## حوالہ جات

زمرہ:کتب اہل سنت
زمرہ:کتب سیرت
زمرہ:ویکی ڈیٹا سے مطابقت رکھنے والی مختصر تفصیل
زمرہ:محمد بن عبد اللہ کی ثقافتی عکاسی
زمرہ:عربی زبان میں کتابیں
زمرہ:اسلامی تاریخ کے سانچے
صوفی ابومحمد واصل بہرائچی

**صوفی ابو محمد واصلؔ بہرائچی** کی پیدائش جولائی1922ء کو اتر پردیش کے ضلع بہرائچ کے صدر مقام بہرائچ شہر میں ایک زمینددارخاندان میں ہوئی۔ آپ کے والد کا نام چودھری شفیع اللہ تھا ،اور والدہ کا نام ممتاز باندی تھا۔

## حالات
**محمد نزیر خاں ** (گولڈ میڈلسٹ) استاد آزاد انٹر کالج بہرائچ صوفی ابو محمد واصل بہرائچی کے بارے میں واصل صاحب کی کتاب **جلوۂ حق **میں لکھتے ہیں کہ
۔ جو آج 2017ء بھی 95 سال کی عمر میں جاری ہیں۔

## ادبی حالات
صوفی ابو محمد واصل موجودہ وقت 2017ءمیں ضلع اور شہر بہرائچ کے سب سے بزرگ شاعر اور مصنف ہیں۔ آپ کا سلسلہ تلمذہ حضرت داغ دہلوی تک جاتا ہے۔ مشہور شاعر جگر بسوانی کے ایک شاگر د واحد علی واحد بلگرامی آپ کے استاد تھے۔ واحد علی واحد بلگرامی ایک اعلیٰ درجہ کے شاعر تھے۔داغ اورامیر مینائی کی غزل گوئی کی صالح روایات کے امین تھے۔ واصل صاحب کے کلام میں داغ کی شوخی کی آنچ بہت دھیمی معاملہ بندی کا افسوس بہت ہلکہ مگر زبان کی صفائی اور روز مرہ کا صحیح استعمال بہت نمایا پاے ا جاتاہیں۔ محمد نزیر خاں (گولڈ میڈلسٹ) استاد آزاد انٹر کالج بہرائچ صوفی ابو محمد واصل بہرائچی کے بارے میں لکھتے ہیں کہ آپ ایک زندہ دل صوفی اور درد مند انسان ہیں،مزاج میں کسی قدر مزاح بھی ہے،جو ان کی زاہد خشکی سے دور رکھتی ہے منکسرالمزاجی،عاجزی،تواضع اور خوش اخلاقی ان کی شخصیت کے اہم اجزا ہیں۔ آپ کی شخصیت پوری طرح آپ کے کلام میں جھلکتی ہے۔
## تصانیف
* جلوۂ حق
* کشاد در دل
## وفات
صوفی ابو محمد واصلؔ بہرائچی کاانتقال تقریباً ایک سال کی علالت کے بعد 6 نومبر 2018 کو بوقت شام 4 بجے شہر بہرائچ واقع رہایئس گاہ پر ہوئی۔تدفین دوسرے روز 7 نومبر 2018 کو بعد نماز ظہر آبائی مکان کے صحن میں ہوئی۔جس میں شہر کے تمام افراد نے شرکت کی۔
## نمونہ کلام

## حوالہ جات

* جلوۂ حق
* کشاد در دل
* اردو ویکی پیڈیا کے لیے انٹڑ ویو
## بیرونی روابط
* ریختہ پر ابو محمد واصل کا کلام
* https://www.youtube.com/watch?v=Qoe2q_CUc6o
* مضامین ڈاٹ کام

زمرہ:1922ء کی پیدائشیں
زمرہ:بقید حیات شخصیات
زمرہ:بھارتی اردو شعرا
زمرہ:بہرائچ کی شخصیات
زمرہ:بہرائچ کے شعراء
گہرائی بم

تصغیر|ایک امریکی ساختہ گہرائی بم
**گہرائی بم** (depth charge) ایک ایسا ہتھیار ہے جو آبدوزوں کو نشانہ بنانے کے لیے استعمال کیا جاتا ہے۔ اِسے پانی میں ہدف آبدوز کے قریب گرادیا جاتا ہے جہاں یہ دھماکے سے ایک طاقتور موجی جھٹکا پیدا کر کے اُس ہدف آبدوز کو نقصان پہنچاتا ہے۔ گہرائی بم کو بحری جہاز, گشتی ہوائی جہاز اور ہیلی کاپٹر سے سمندر میں گرایا جا سکتا ہے۔

گہرائی بم پہلے جنگی عظیم اوّل کے دوران بنائے گئے تھے اور یہ اُس وقت آبدوزوں کو نشانہ بنانے کے لیے سب سے پہلا مؤثر طریقہ تھا۔ یہ پہلی اور دوسری جنگ عظیم میں کثرت سے استعمال کیے گئے۔ سرد جنگ کے دوران بھی یہ کئی بحری افواج کے اسلحہ کا حصّہ رہے۔ گہرائی بم کی جگہ اَب زیادہ تر آبدوز شکن تارپیڈو استعمال کیے جاتے ہیں۔

## مزید دیکھیے
* آبدوز
* آبدوز شکن ہتھیار
* بحری مائن
ٰ


زمرہ:آبدوز شکن ہتھیار
زمرہ:دھماکہ خیز اسلحات
زمرہ:بحری ہتھیار
زمرہ:برطانوی ایجادات
زمرہ:دھماکہ خیز ہتھیار
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
بھلن

تصغیر|دائیں|بھلن مچھلی
**بھلن مچھلی** یا** دریائے سندھ کی ڈالفن** (*Platanista gangetica minor*) تازہ پانی میں پائی جانے والی ڈالفن مچھلی کی ذیلی نوع ہے جو دریائے سندھ میں رہتی ہے کچھ کے نزدیک یہ اس کے معاون دریاؤں ستلج اور بیاس میں بھی پائی جاتی ہے لیکن یہ بات تحقیق طلب ہے کیونکہ پاکستان میں بھی صوبہ سندھ تک ہی اس کی موجودگی کی اطلاع ہیں۔ اس طرح یہ چند بڑے جانداروں میں سے ہے جو صرف پاکستان میں ہی پائی جاتی ہیں۔ زرعی ترقی کے سبب تعمیر ہونے والے بیراجوں میں ان کی چھوٹی چھوٹی آبادی مختلف بٹ کر رہ گئی ہے۔. یہ نوع گروہ میں رہنے کی بجائے نسبتا غیر مضبوط سماجی تعلقات رکھتے ہیں۔1998 تک اسے دریائے گنگا میں پائی جانے والی نوع سے الگ سمجھا جاتا تھا لیکن اب ان دونوں کو جنوب ایشیائی ڈالفن کی ذیلی انواع میں شامل کیا جاتا ہے۔ یہ پاکستان کے قومی جانوروں میں شامل ہے۔

## حوالہ جات

زمرہ:ایشیا کے ممالیا
زمرہ:پاکستان کی قومی علامات
زمرہ:پاکستان کے ممالیا
زمرہ:سرخ فہرست کے خطرہ زدہ انواع
تنظیم الفردوس

ڈاکٹر **تنظیم الفردوس** پاکستان میں اردو زبان کی ایک استاد، محقق اور مصنفہ ہیں۔ وہ مئی 2016ء سے جامعہ کراچی کے شعبہ اردو میں بطورِ صدر شعبہ خدمات سر انجام دے رہی ہیں وہ مقامی اور بیرونی طلبہ و طالبات کو اُردو کی تدریس کرتی ہیں اور ساتھ ساتھ اردو کی اسناد/ڈپلوما جات کے لیے نصاب بھی ترتیب دیتی ہیں۔ وہ نصف درجن سے زائد مطبوعہ کتب کی مصنفہ اور مؤلفہ ہیں۔

## تعلیم
ڈاکٹر تنظیم الفردوس نے جامعہ کراچی سے انگریزی، سندھی اور فارسی زبان کے کورسز کیے اور جامعہ ھٰذا سے 1989ء میں اُردو زبان و ادب میں ماسٹرز کرنے کے بعد سن 2004ء میں اُردو زبان و ادب میں پی ایچ ڈی کی، اُن کے پی ایچ ڈی مقالہ کا عنوان ” اردو کی نعتیہ شاعری میں امام احمد رضا کی انفرادیت​ و اہمیت“ ہے۔

## تدریس

وہ لگ بھگ 1992ء سے مختلف اداروں میں تدریس سے وابستہ ہیں، گورنمنٹ کالج برائے خواتین، پاکستان ایمپلائز کوآپریٹو ہاؤسنگ سوسائٹی میں تین برس بطورِ لیکچرر تعینات رہیں، بعد ازاں30 اپریل 1995ء سے جامعہ کراچی کے شعبۂ اُردو میں پوسٹ گریجویٹ کلاسزکو تدریس کے فرائض سر انجام دے رہی ہیں اور اب (2016ء سے تا حال اپریل 2017ء تک) صدرِ شعبہ ہیں۔

## تصانیف
اُن کی طبع شُدہ کتب میں سے چند کے عنوانات درج ذیل ہیں۔
* مجموعۂ شاعری : منظر بدلنا چاہیے مطبوعہ 2016ء، قرطاس، فیصل آباد 
* تنقید: ممتاز شیریں شخصیت اور فن، اکادمی ادبیات پاکستان
* انتخابِ کلام: رضا علی وحشت (تالیف)، 2017ء، آوکسفرڈ یونیورسٹی پریس، کراچی
* انتخابِ کلام: شبلی نعمانی (تالیف)، 2015ء، آوکسفرڈ یونیورسٹی پریس، کراچی
* انتخابِ کلام: بہادر شاہ ظفر (تالیف)، 2015ء، آوکسفرڈ یونیورسٹی پریس، کراچی
* انتخابِ کلام: امیر مینائی (تالیف)، 2014ء، ادراۂ یادگارِ غالب کراچی
* اُردو شاعری کی چند کلاسیکی اصناف: عہدِ حاضر کے تناظر میں، 2013ء، ادراۂ یادگارِ غالب کراچی
* جنگِ آزادی 1857ء؛ تاریخی حقائق کے نئے زاویے، 2012ء، قرطاس، کراچی؛ اشاعتِ اول 2010ء
* فُٹ فالس ایکو (Foot Falls Echo)، ممتاز شیریں کے انگریزی افسانوں کا مجموعہ، 2006ء، منزل اکیڈمی، کراچی
غیر مطبوعہ کُتُب
* مشرق اور مغرب کی کہانیاں (تالیف)، نیشنل بک فاؤنڈیشن، اسلام آباد
* انتخابِ خطوطِ غالب (تالیف)، اوکسفرڈ یونیورسٹی پریس، کراچی

## مضامین
مختلف رسائل و جرائد میں چھپنے والے چند مقالہ جات
* مولانا احمد رضا خان کی شاعری میں لسانی تشکیلات اور مقامی اثرات: ماہنامہ معارفِ رضا کراچی، اپریل 2000ء۔
* مولانا احمد رضا خان کی نعت گوئی کا سب سے اہم محرک: ماہنامہ معارفِ رضا کراچی، نومبر 2004ء
* علامہ مولانا احمد رضا خان رحمۃ اللہ علیہ کی شاعری میں ہیئت کا تنوع: ماہنامہ معارفِ رضا سلور جوبلی سالنامہ نومبر 2005ء
* وقت کے اجتہادی مسائل میں مولانا احمد رضا خان اورعلامہ اقبال کا موقف۔ علامہ اقبال کا تصور اجتہاد (مجموعۂ مقالات) 2008ء۔

## حوالہ جات

زمرہ:1966ء کی پیدائشیں
زمرہ:اردو ادبی ناقد
زمرہ:اردو تنقید نگار

زمرہ:اردو محققین
زمرہ:اردو مضمون نگار
زمرہ:اردو مفکرین
زمرہ:پاکستانی ادبی نقاد
زمرہ:پاکستانی علما
زمرہ:پاکستانی ماہر لسانیات
زمرہ:پاکستانی محققین
زمرہ:پاکستانی مصنفین
زمرہ:جامعہ کراچی کی شخصیات
زمرہ:کراچی کے مصنفین
زمرہ:ماہرین رضویات
زمرہ:جامعہ کراچی کے فضلا
زمرہ:پاکستانی معلمین
زمرہ:ویکی ڈیٹا سے مطابقت رکھنے والی مختصر تفصیل
زمرہ:بریلوی مکتب فکر کی شخصیات
زمرہ:بقید حیات شخصیات
زمرہ:انجمن ترقیِ اردو پاکستان کے منتظمین و اراکین مجلس
غلام حسن سواگ

**خواجہ غلام حسن پیر سواگ نقشبندی** تھل کی عظیم ہستی اور بزرگ ہیں۔

## نام ونسب
نام خواجہ غلام حسن۔ لقب: پیرسواگ۔ سلسلۂ نسب اس طرح ہے: خواجہ غلام حسن ا لمعروف پیر سواگ نقشبندی بن ملک لعل حسین سواگ بن احمد یا ربن یار محمد۔
## ولادت
خواجہ غلام حسن سواگ کی پیدائش 1267ھ، مطابق 1849ء کو موضع گاڑے کھوہ " ڈگر سواگ "لعل عیسن کروڑ، ،ضلع لیہ میں ہوئی۔
## ابتدائی زندگی
آپ بچپن میں والدین کے سایہ سے محروم ہو گئے اور آپ کی پرورش سواگ خاندان کی نیک اور پاکیزہ خاتون نے کی۔ آپ مویشی چراتے تھے۔
## تحصیل ِعلم
آپ ڈیرہ اسماعیل خان پہنچ کر خواجہ محمد عثمان دامانی کے خلیفہ مولانا غلام حسن پونگر کی خدمت میں حاضر ہوئے اور ابتدائی تعلیم ان سے حاصل کی۔ اور صَرف مولانا محمد علی شہاب ضلع جھنگ سے پڑھی اور کروڑ کے ایک خدا رسیدہ بزرگ مولانا جان محمد کے حلقہ درس میں شامل ہو گئے۔ اس کے بعد" سیواں "ضلع میانوالی تشریف لا کر مولانا غلام محمد کی خدمت میں رہ کر اکتساب علم کرنے لگے۔ پھر آپ سیواں سے رخصت ہو کر "چکڑالہ" میں مولانا نور خان کی خدمت میں حاضر ہوئے۔ مولانا نور خان خواجہ محمد عثمان دامانی کے خلفاء میں سے تھے۔ آپ نے بقیہ تمام تعلیم مولانا نور خان سے حاصل کی اور ظاہری وباطنی علوم میں کامل ہوئے۔
## علم باطنی
تکمیل علم کے بعد خواجہ محمد عثمان دامانی کی خدمت میں حاضر ہوکر سلسلہ نقشبندیہ میں داخل ہو گئے۔ خواجہ محمد عثمان نے آپ کی پختگی باطنی پاکیزگی دیکھ کر سلسلہ کی ترویج کے لیے خلافت عطا فرما دی۔ خواجہ محمد عثمان موسیٰ زئی کے انتقال کے بعد قطب عالم خواجہ محمد سراج الدین نے آپ کو بیعت کی اجازت بخشی۔ خواجہ غلام حسن سواگ کے کشف و کرامات کے باعث سرحد، بلوچستان اور پنجاب میں مریدین کی تعداد لاکھوں میں ہو گئی۔
## سیرت و خصائل
پیرغلام حسن سواگ کی تمام عمر دین اسلام اور شریعت مصطفٰی ﷺ کے احکام کی اشاعت فرمانے میں گذری۔ لاتعداد ہندو، سیکھ، مسیحی صرف آپ کے روئے تاباں کی زیارت سے مشرف ہو کر داخلِ اسلام ہوئے۔ آپ کا معمول تھا کہ اگر کوئی ہندو یا غیر مسلم دائرہ اسلام میں داخل ہوتا تو آپ حسب ِضرورت اس کی مالی معاونت و امداد کرنے کے لیے اپنا مال، جان، اولادتک قربان کرنے سے دریغ نہ فرماتے۔ آپ کا معمول تھا کہ جہاں کہیں بھی وعظ کے لیے تشریف لے جاتے تو لوگوں کو غیر شرعی رسومات چھوڑنے اور احکام شریعت پر عمل کرنے کی ترغیب فرماتے۔ آپ کلمہ حق کہنے میں بھی بڑی دلیری اور بے باکی سے کام لیتے اور اس سلسلہ میں کسی بڑے سے بڑے آدمی کی بھی پروانہ کرتے۔

## وفات
آپ کی وفات 13 جمادی الآخر 1358ھ بمطابق 1939ء حسن آباد سواگ شریف تحصیل کروڑ ضلع لیہ میں ہوئی۔
## حوالہ جات

زمرہ:نقشبندی صوفیاء
زمرہ:ضلع لیہ کی شخصیات
زمرہ:1804ء کی پیدائشیں
زمرہ:1939ء کی وفیات
ہندی وبھاگ، کلیۃ الشرقیہ

**یونیورسٹی اوریئنٹل کالج** (**کلیۃ الشرقیہ**) میں ہندی وبھاگ 1983ء میں قائم ہوا جب پنجاب یونیورسٹی، لاہور میں ہندی کے سرٹیفکیٹ اور ڈپلوما پروگرام کا آغاز کیا گیا۔ اس شعبہ کے قیام کا مقصد پاکستان میں ہندی زبان و ادب کی تعلیم کو فروغ دینا اور طلبہ کو پیشہ ورانہ اور علمی دونوں طرح سے تیار کرنا تھا۔

## تاریخ
شعبہ ہندی کی بنیاد 1983ء میں رکھی گئی جب پنجاب یونیورسٹی نے سرٹیفکیٹ اور ڈپلوما پروگرام شروع کیے۔ ابتدائی سالوں میں نصاب بنیادی زبان، ادب اور تراجم پر مرکوز تھا، تاہم وقت کے ساتھ ساتھ جدید تدریسی طریقہ کار اور تحقیقی مضامین کو نصاب میں شامل کیا گیا۔ پوسٹ گریجویشن سطح کے لیے بھی مکمل کورسز ترتیب دیے گئے تاکہ طلبہ اعلیٰ سطح کی تحقیق اور ادب میں مہارت حاصل کر سکیں اور اس طرح ہندی زبان میں طلبہ کی مہارت اور اس کا حد درجہ استعمال ممکن ہو سکے۔

## نصاب اور پروگرامز
شعبہ ہندی میں مختلف تعلیمی پروگرامز موجود ہیں جو مختلف سطح کے طلبہ کی ضرورتوں کی تکمیل کرتے ہیں اور انھیں انھی ضرورتوں کے پیش نظر ترتیب دیا گیا ہے، جن میں شامل ہیں:
* سرٹیفکیٹ پروگرامز
* ڈپلوما پروگرامز
* پوسٹ گریجویشن کورسز

یہ پروگرام طلبہ کو ہندی زبان کے بنیادی اصولوں، ادب کی تاریخ، شاعری، نثر، تراجم اور جدید تحقیقی موضوعات میں مہارت فراہم کرتے ہیں۔ شعبہ میں نصاب جدید تدریسی طریقوں کے تحت پڑھایا جاتا ہے، جس میں زبان کی عملی استعمال، تحقیقی مقالہ نویسی اور انٹرایکٹو کلاسز کو شامل کیا گیا ہے۔

## تعلیمی خدمات اور اہمیت
شعبہ ہندی نے نہ صرف پاکستان میں ہندی زبان و ادب کے فروغ میں اہم کردار ادا کیا ہے بلکہ طلبہ کو دو قومی ثقافتوں کے درمیان تعلیمی اور ادبی پل قائم کرنے کی بھی تربیت دی ہے۔ کالج کی فیکلٹی تجربہ کار اساتذہ پر مشتمل ہے جو تحقیق اور تدریس دونوں شعبوں میں سرگرم عمل ہیں۔

اس شعبہ کی خدمات کی بدولت کئی طلبہ نے ہندی ادب میں تحقیق اور بین الاقوامی کانفرنسز میں حصہ لیا اور علمی رسائل میں مقالے شائع کیے۔

## مزید دیکھیے
* پاکستان میں ہندی
* پاکستان میں ہندومت
* پاکستان میں سنسکرت
* بھارت میں اردو

## حوالہ جات

جامعہ پنجاب
پنجاب
پنجاب
سوئی شریف

**سوئی شریف**  پاکستان کا ایک شہر ہے جو صوبہ سندھ کے ضلع گھوٹکی میں واقع ہے۔ یہ شہر سکھر سے 100 کلومیٹر دور شمال میں واقع ہے۔

## حوالہ جات

زمرہ:پاکستان کے شہر
زمرہ:سندھ
زمرہ:ضلع گھوٹکی
زمرہ:ضلع گھوٹکی کے آباد مقامات
معبد بن وہب

**معبد بن وہب العبدی العصری**یہ اور ان کے بھائی غزوہ بدر میں شریک تھے ۔
معبد بن وهب العبدی بنو عبد القيس سے تعلق رکھتے تھے یہ بدر کے دن دونوں ہاتھوں میں تلواریں لے کر چلا رہے تھے تو رسول اللہ ﷺ نے فرمایا ’’مجھے عبد القیس کے نوجوانوں پر رحم آتا ہے لیکن یہ تو یقینا اللہ کی زمین پر اللہ کے شیر ہیں‘‘
ام المؤمنین سیدہ سودہ کی بہن سیدہ ہریرہ بنت زمعہ ان کے نکاح میں تھیں۔
ایک روایت میں ان کا نسب معبد بن قیس بن صخر اور ایک روایت میں معبد بن وہب بن قیس صخر آیا ہے۔ ایک روایت میں معبد بن قیس بن صیفی بن صخر بن حرام بن ربیعہ بن عدی بن غنم بن کعب بن سلمۃ انصاری السلمی: معبد بن قیس بن صخر بن حرام بن ربیعہ بن عدی بن غنم بن کعب بن سلمہ۔ ان کے بھائی کا نام عبد اللہ تھا۔ اس روایت کے رو سے معبد غزوۂ احد میں بھی شریک تھے۔ تینوں(ابن مندہ ابو نعیم ابن عبد البر) نے اس کا ذکر کیا ہے۔
## حوالہ جات

زمرہ:اصحاب بدر
زمرہ:صحابہ
معاذ بن عمرو بن جموح

**معاذ بن عمرو بن الجموح انصاری السلمی** یہ اور ان کے والد عمرو بن الجموح دونوں غزوہ بدر میں شریک ہوئے تھے۔
یہ ابو جہل کے قتل میں شامل تھے۔
عبدالرحمن بن عوف فرماتے ہیں کہ غزوہ بدر کے دن میں مجاہدین کی صف میں کھڑا ہوا تھا، میں نے دائیں بائیں دیکھا تو دو نوعمر نوجوان میرے دائیں بائیں کھڑے تھے، میں نے دل میں سوچا کہ اگر میں دو بہادر آدمیوں کے درمیان ہوتا تو کتنا اچھا ہوتا؟ اتنی دیر میں ان میں سے ایک نے مجھے چٹکی بھری اور کہنے لگا چچاجان! کیا آپ ابوجہل کو پہچانتے ہیں میں نے کہا ہاں! لیکن بھتیجے! تمھیں اس سے کیا کام ہے؟ اس نے کہا مجھے پتہ چلا ہے کہ وہ نبی ﷺ کی شان میں گستاخی کرتا ہے، اللہ کی قسم! اگر میں نے اسے دیکھ لیا تو میں اس وقت تک اس سے جدا نہیں ہوں گا جب تک کہ ہم میں سے کسی کو موت نہ آجائے۔ مجھے اس کی بات پر تعجب ہوا اور ابھی میں اس پر تعجب کر ہی رہا تھا کہ دوسرے نے مجھے چٹکی بھری اور اس نے بھی مجھ سے یہی بات کہی، تھوڑی دیر بعد مجھے ابوجہل لوگوں میں گھومتا ہوا نظر آگیا، میں نے ان دونوں سے کہا یہی ہے وہ آدمی جس کا تم مجھ سے پوچھ رہے تھے، یہ سنتے ہی وہ دونوں اس پر اپنی تلواریں لے کر ٹوٹ پڑے یہاں تک کہ اسے قتل کر کے ہی دم لیا اور واپس آکر نبی ﷺ کو اس کی خبر دی۔ نبی ﷺ نے پوچھا کہ تم میں سے کس نے اسے قتل کیا ہے؟ دونوں میں سے ہر ایک نے کہا کہ میں نے اسے قتل کیا ہے، نبی ﷺ نے فرمایا کیا تم نے اپنی تلواریں صاف کر لیں ہیں؟ انھوں نے کہا نہیں، نبی ﷺ نے انھیں دیکھ کر فرمایا کہ تم دونوں نے اسے قتل کیا ہے اور اس کے سازوسامان کا فیصلہ معاذ بن عمرو بن الجموح کے حق میں کر دیا، ان دونوں بچوں کے نام معاذ بن عمرو بن الجموح اور معوذ بن عمرو بن الجموح تھے۔

## حوالہ جات

زمرہ:اصحاب احد
زمرہ:اصحاب بدر
زمرہ:اصحاب بیعت عقبہ
زمرہ:تاریخ اسلام
مرارہ بن ربیع

**مرارہ بن ربیع** یہ غزوہ بدر میں شریک صحابی تھے۔
ان کا نسب مرارة بن ربعی بن عدی بن زيد بن عمرو بن زيد بن جشم بن حارثہ بن الحارث بن الخزرج بن عمرو بن مالك بن الأوس ہے۔
مرارہ بن ربیع انصار ی، بنوعمر وبن عوف میں سے ہیں، جنگ بدر میں شریک تھے، یہ ان تین صحابہ میں سے ہیں جو غزوہ تبوک میں نہیں گئے تھے۔ ان میں سے زیادہ مشہور   کعب بن مالک ہیں دوسرے   ہلال بن امیہ اور تیسرے یہ مرارہ بن ربیع تھے۔ اللہ تعالیٰ نے ان تینوں کی توبہ قبول فرمائی تھی اور ان کے حق میں قرآن کی آیتیں نازل فرمائیں اور اسی مناسبت سے اس سورت کا نام "توبہ " رکھا جس میں یہ آیتیں شامل ہیں ۔

## حوالہ جات

زمرہ:صحابہ
زمرہ:اصحاب بدر
زمرہ:انصار
قصص الانبیاء

**قصص الانبیاء** یا **انبیا کے قصے**  قرآن اور تفسیر قرآن سے اخذ کردہ کہانیوں پر مبنی ایک مجموعہ ہے۔ سب سے مشہور اور مستند قصص الانبیاء کا نسخہ بارہویں صدی (پانچویں صدی ہجری) کے ایرانی مصنف ابو اسحاق ابراہیم بن منصور بن خلف نیشابوری کا سمجھا جاتا ہے۔ دوسرا بڑا مجموعہ آٹھویں صدی (دوسری صدی ہجری) کے مصنف علی بن حمزہ کسائی کوفی کا ہے۔ اس کے علاوہ قصص الانبیاء کے دیگر اہم نسخوں میں ابو منصور عبد الملک ثعالبی (وفات: 1035ء، 427ھ) کا *عرائس المجالس* اور ابن کثیر (وفات: 1372ء، 774ھ) کا *قصص الانبیاء* 

شامل ہیں۔

## بیرونی روابط
*قصص الانبیاء:  اردو، عربی، انگریزی، بنگلہ اور پشتو کے ساتھ اس موضوع پر دیگر کتب 
## حوالہ جات

زمرہ:اسلام میں انبیا
زمرہ:اسلامی اساطیر
زمرہ:علم الاساطیر مشرق وسطیٰ
زمرہ:قرون وسطی کا عربی ادب
زمرہ:اسلامی ادب
زمرہ:ویکی ڈیٹا سے مطابقت رکھنے والی مختصر تفصیل
رزمی بہرائچی

** رزمیؔ بہرائچی** جن کا پورا نام عبد الوحید مکرانی تھا۔ آپ کی سنہ پیدائش نہیں معلوم ہو سکی۔ آپ کے والد کا نام غلام ہادی تھا جو محلہ چھاونی شہر بہرائچ میں رہتے تھے۔ رزمی بہرائچی اپنے وقت کے مستند اور معتبر شاعر تھے۔
## حالات
رزمی بہرائچی کے والد کا انتقال 1932ء میں ہوا۔ آپ کے دو بھائی تھے جن کا نام عبد سمیع اور عبد الرفیع تھا۔عبرت بہرائچیاپنی کتاب نقوش رفتگاں میں رزمی کے بارے میں لکھتے ہیں کہ

(کچھ لوگ کہتے ہیں کہ نعمت بہرائچی نے رزمی کے گھر والوں سے لیے لیا تھا رزمی صاحب کی وفات کے بعد کی اسے شائع کرائنگے۔)
## وفات
رزمی بہرائچی کی وفات 28 جولائی 1971ء میں شہر بہرائچ میں ہوا اور آپ کی تدفین آپ کے آبائی قبر ستاں میں ہوئی ۔
## حوالہ جات

* نقوچ رفتگاں از عبرت بہرائچی

1971ء کی وفیات
زمرہ:بھارتی اردو شعرا
زمرہ:بہرائچ کی شخصیات
زمرہ:بہرائچ کے شعراء
ایما مورانو

**ایما مورانو** (1899ء - 2017ء) کے بارے میں خیال ہے کہ وہ انیسویں صدی میں پیدا ہونے والی آخری شخصیت تھیں۔ جو اکیسویں صدی میں زندہ تھیں۔ انھوں نے شمالی اطالیہ میں واقع اپنے گھر پر وفات پائی۔
ایما مورانو 29 نومبر 1899ء کو پیدا ہوئیں تھی۔ انھوں نے فاسشٹ دور میں اپنے شوہر کو چھوڑ دیا تھا۔ اس دور میں عورتوں کو بہت حقیر سمجھا جاتا تھا۔ ایما مورانو خود کو زیادہ سے زیادہ مصروف رکھتی تھیں۔ وہ ایک فیکٹری میں کام کرکے جیوٹ کے تھیلے بناتی تھیں اور اس کے بعد ایک ہوٹل میں کام کرتی تھیں۔
۔

## حوالہ جات

زمرہ:1899ء کی پیدائشیں
زمرہ:2017ء کی وفیات
زمرہ:مضمون مع مختصر وضاحت
زمرہ:ویرچیلی کی شخصیات
زمرہ:ویکی ڈیٹا سے مختلف مختصر وضاحت
زمرہ:انیسویں صدی کی اطالوی خواتین
زمرہ:بیسویں صدی کی اطالوی خواتین
زمرہ:اکیسویں صدی کی اطالوی خواتین
زمرہ:29 نومبر کی پیدائشیں
زمرہ:سو سالہ اطالوی شخصیات
زمرہ:طویل العمر افراد
زمرہ:اپریل 2017ء کی وفیات
زمرہ:سپر سنچیرینز
زمرہ:بیسویں صدی کی شخصیات
پروسیسر رجسٹر

کمپیوٹر کی مختلف اکائیوں کے مابین معلومات کا تبادلہ ہوتا رہتا ہے، جیسا کہ سی پی یو ہدایات کو انٹرپریٹ (interpret) اور ایکسیکیوٹ (execute) کرتا ہے۔ اس عمل کو انجام دینے اور معلومات کے تبادلہ کی شرح بڑھانے کے لیے سی پی یو رجسٹرز کا استعمال کرتا ہے۔

## تعریف
سی پی یو کئی خاص یاداشتی اکائیاں استعمال کرتا ہے جنھیں رجسٹر کہا جاتا ہے۔

## تفصیل
رجسٹرز سی پی یو کا حصہ ہوتے ہیں (نہ کہ مین میموری) کا اور ان کے پاس عارضی طور پر ہدایات رہتی ہیں۔ رجسٹر کی لینتھ (length) ان بٹس​ (bits) کی تعداد کے برابر ہوتی ہے جو وہ سٹور کر سکتا ہے۔ ہر ایک رجسٹر ہدایات کو وصول کرنے، انھیں اپنے پاس رکھنے اور کنٹرول یونٹ کی ہدایت کے مطابق آگے بھیجنے کی صلاحیت رکھتے ہیں۔

## اقسام
مختلف کمپیوٹرز میں رجسٹرز کی تعداد مختلف ہوتی ہے، لیکن بعض رجسٹرز تمام کمپیوٹرز میں ایک سے ہوتے ہیں۔ آج کل زیادہ تر پروسیسرز، 32-بٹ اور 65-بٹ رجسٹر رکھتے ہیں۔ ایک پروسیسر میں کئی طرح کے رجسٹرز ہو سکتے ہیں۔ جن میں سے بعض کی تفصیل درج ذیل ہے:

### ان پٹ/ آؤٹ پٹ رجسٹر
سسٹم اسے ان پٹ/ آؤٹ پٹ ڈیوائسز سے رابطے کے لیے استعمال کرتے ہیں۔ ان پٹ ڈیوائسز تمام ان پٹ انفارمیشن کو اس رجسٹر کی جانب بھیج دیتیں ہے۔ اسی طرح سسٹم، آؤٹ پٹ انفارمیشن کو یہاں بھیجتا ہے جنھیں یہاں سے آؤٹ پٹ ڈیوائسز​ لے لیتیں ہیں۔

### پروگرام کنٹرول رجسٹر
اگلی ایکسیکیوٹ ہونے والی انسٹرکشن کا پتہ (address) اس رجسٹر کے پاس ہوتا ہے۔

### اکیومولیٹر رجسٹر
اکیومولیٹر رجسٹر (accumulator register) کے پاس نامکمل نتائج، تکمیل شدہ کاموں کے نتائج اور وہ ڈیٹا ہوتا ہے جس پر کمپیوٹر نے کام کرنا ہوتا ہے۔ زیادہ تر ہدایات کی ایکسیکیوشن کے دوران سسٹم اس رجسٹر کو استعمال کرتا ہے۔

### انسٹرکشن رجسٹر
اس کے پاس موجودہ ایکسیکیوٹ ہونے والی انسٹرکشنز کا ہولڈ ہوتا ہے۔ اس رجسٹر میں ہدایات کے سٹور ہونے کے بعد، ان کے ایڈریس اور آپریشن​ پارٹس کو الگ کر کے بالترتیب میموری ایڈریس رجسٹر اور کنٹرول یونٹ کے پاس بھیجا​جاتا ہے، جہاں انھیں ڈی کوڈ اور انٹرپریٹ کیا جاتا ہے۔ آخر میں کنٹرول یونٹ، ہدایات کے مطابق کام لینے کے لیے، متعلقہ اکائیوں کو سگنل بھیجتا​ہے۔

### میموری بفر رجسٹر (MBR)
حالیہ جاری آپریشنز کے لیے ضروری ڈیٹا اس رجسٹر میں موجود ہوتا ہے جسے اکیومولیٹر رجسٹر اور ان پٹ/ آؤٹ پٹ رجسٹر حاصل کر سکتے ہیں۔ میموری لوکیشن میں ورڈ سٹور کرنے کے لیے، سسٹم اسے میموری بفر رجسٹر میں ٹرانسفر کرتا ہے اور پھر یہاں سے میموری میں لکھتا ہے۔

### میموری ایڈریس رجسٹر (MAR)
اس کے پاس ایکٹیو میموری لوکیشن کا پتہ ہوتا ہے۔ جب کمپیوٹر، میموری سے ہدایات پڑھتا ہے تو یہ رجسٹر، پروگرام کنٹرول رجسٹر سے لوڈ ہوتا ہے۔

زمرہ:کمپیوٹر سائنس
زمرہ:مرکزی عملی اکائی
زمرہ:معمارئ کمپیوٹر
زمرہ:ڈیجیٹل رجسٹر
زمرہ:کمپیوٹر ہارڈویئر ناؤ سانچے
عبد الرحمن بن معاذ بن جبل

تصغیر|قبر صحابی عبد الرحمن بن معاذ بن جبل

**عبد الرحمن بن معاذ** حضرت محمد کے صحابہ کرام میں سے ایک تھے اور عبد الرحمن بن معاذ صحابیِ رسول معاذ بن جبل کے سب سے بڑے فرزند ارجمند تھے۔ عبد الرحمن کی وفات اپنے والد سے قبل طاعون عمواس میں 18ھ کو ہوئی۔ عبد الرحمن اور ان کے والد معاذ بن جبل کا مزار شمالی شونہ، اردن میں واقع ہے۔

## مزید دیکھیے
* مزار عبد الرحمن بن معاذ بن جبل

## حوالہ جات

زمرہ:18ھ کی وفیات
زمرہ:صحابہ
یہوداہ کا عام خط

یہ خط یہوداہ سے منسوب ہے جو یسوع مسیح کا بھائی تھا۔ یہ خط غالباً 65 تا 70 عیسوی کے درمیان لکھا گیا تھا۔ اس خط کا مقصد یہ تھا کہ مسیحی جماعت خواہ وہ کسی شہر یا قصبہ سے تعلق رکھتی ہو اس خط کو پڑھ کر اس سے مستفید ہو۔ یہوداہ کو جو خطرہ درپیش تھا وہ اس خط سے صاف ظاہر ہے۔ کلیسا میں بہت سے جھوٹے استاد اٹھ کھڑے ہوئے تھے اس لیے یہوداہ ان جھوٹے استادوں کی غلط تعلیم کے بارے میں مسیحی ایمانداروں کو خبردار کرنا چاہتا تھا۔ اسی لیے اس نے یہ خط لکھا۔
یہوداہ نے اس خط کی مدد سے لوگوں کو بتایا کہ ماضی میں لوگوں کے گناہوں کی وجہ سے اُن پر خدا کا عذاب نازل ہوا۔ اس خط میں وہ جھوٹے استادوں کی گھناؤنی زندگی کے بارے میں بھی بتاتا ہے۔ آخر میں وہ اپنے مسیحیوں کو نصیحت کرتا ہے کہ مسیحی ایمان پر قائم رہیں اور مسائل کا سامنا کریں۔

زمرہ:یہوداہ کا عام خط
زمرہ:خطوط عہد نامہ جدید
زمرہ:کتب عہد نامہ جدید
زمرہ:عہد نامہ جدید
یوحنا کا مکاشفہ

مکاشفہ کی کتاب یوحنا عارف سے منسوب ہے۔ علما کا خیال ہے کہ یہ یوحنا پہلی صدی عیسوی کی کلیسا کا ایک ممتاز رہبر سمجھا جاتا تھا۔ وہ اپنے مسیحی ایمان کی وجہ سے پتمس کے خشک جزیرہ میں جلا وطنی کے دن گزار رہا تھا۔ وہیں اس نے رویا میں جو کچھ دیکھا وہ اس کتاب میں زمرز استعارہ کی زبان میں بیان کر دیایہ کتاب غالبا 90 تا 96 عیسوی کے دوران یونانی زبان میں لکھی گئی۔ اس کتاب میں آئندہ واقعات جو آمد مسیح سے قبل رونماء ہوں گے درج ہیں۔ 
مکاشفہ نئے عہد نامہ یعنی انجیل مقدس کی آخری کتاب ہے۔ اس کے بعض مطالب کو سمجھنا بے حد دشوار ہے۔ اسی لیے اس کتاب کی بہت سی تفسیریں لکھی گئی ہیں۔ اس کتاب کے مطالعے کے لیے اُن تفسیروں سے مدد لی جا سکتی ہیں۔

زمرہ:یوحنا کا مکاشفہ
زمرہ:خطوط عہد نامہ جدید
زمرہ:کتب عہد نامہ جدید
زمرہ:مسیحی معادیات
زمرہ:یوحناوی ادب
زمرہ:کامنز زمرہ جس کا ربط ویکی ڈیٹا پر ہے
زمرہ:پہلی صدی کے مسیحی متون
زمرہ:عہد نامہ جدید
زمرہ:تخیلی ادب
میاں افتخار حسین

**میاں افتخار حسین** 5 اپریل 1958ء کو پبی ضلع نوشہرہ میں پیدا ہوئے۔ ان کے والد میاں محمد رفیق نے فوج میں بہ طور وائرلیس آپریٹر فرائض انجام دیے۔ انھوں نے 1990ء کا الیکشن لڑا اور جیت گئے۔

صوبائی اسمبلی میں عوامی نیشنل پارٹی کے پارلیمانی سیکریٹری اور ضلعی ڈیڈک کمیٹی کے چیئرمین بنے۔ 1993ء کا الیکشن پی پی پی کے مقابلے میں صرف 149 ووٹوں سے ہارا۔1997ء کا الیکشن پھر جیتا۔ 2002ء کا الیکشن پھر پاکستان پیپلز پارٹی کے مقابلے میں ہارا، لیکن 2008ء کا الیکشن جیت لیا اور صوبائی وزیر اطلاعات، ٹرانسپورٹ اور کلچر مقرر کیے گئے۔2013ء کے انتخابات میں وہ ناکام ٹھہرے۔ اس وقت وہ اے این پی کے مرکزی سیکرٹری جنرل کے عہدے پر فائز ہیں۔

## حوالہ جات

زمرہ:1958ء کی پیدائشیں
زمرہ:بقید حیات شخصیات
زمرہ:پاکستانی سیاست دان
زمرہ:پشتون شخصیات
زمرہ:خیبر پختونخوا کے صوبائی وزیر
زمرہ:ضلع نوشہرہ کی شخصیات
زمرہ:عوامی نیشنل پارٹی کے سیاست دان
زمرہ:جامعہ پشاور کے فضلا
زمرہ:ویکی ڈیٹا سے مطابقت رکھنے والی مختصر تفصیل
ٹیسی تھامس

**ٹییسی تھامس** (پیدائش: 1963ء) ایک انجینئر اور ڈیفنس ریسرچ اینڈ ڈیولپمنٹ آرگنائزیشن میں پروجکٹ ڈائریکٹر، اگنی-چہارم ہیں۔ وہ پہلی بھارتی خاتون ہیں جو بھارت میں کسی میزائل منصوبے کی سرکردگی کر رہی ہے۔ اسی وجہ سے انھیں بھارت کی 'میزائل خاتون' کہا جاتا ہے۔

## ابتدائی زندگی اور تعلیم
ٹیسی کا جنم اپریل 1963ء میں الاپوژا، کیرلا میں ہوا، وہ ایک چھوٹے کاروباری باپ اور گھریلو ماں کے یہاں پیدا ہوئی۔ وہ ایک راکٹ داغنے کے مرکز کے قریب پرورش پائی اور وہ کہتی ہیں کہ تبھی سے وہ راکٹوں اور میزائلوں کو لے کر ان کا تجسس شروع ہوا۔ وہ انجینئری میں گریجویشن گورنمنٹ انجینئرنگ کالج، تھریسور سے مکمل کر چکی ہیں۔ انھوں نے انسٹی ٹیوٹ آف آرمامینٹ ٹیکنالوجی، پونے سے ایم ٹیک کیا (جو اب ڈیفنس انسٹی ٹیوٹ آف ایڈوانسڈ ٹیکنالوجی کے نام سے قائم ہے)۔ ان کے والدین، جن کا تعلق کیرلا سے ہے، انھیں مدر ٹریسا کے نام کی مشابہت میں نام رکھا۔ 

## کریئر
ٹیسی 3000 کلومیٹر فاصلے کی اگنی سوم کی ایسوسی ایٹ ڈائریکٹر تھی۔ وہ اگنی چہارم کے مشن کی پراجکٹ ڈائریکٹر بھی رہی جسے 2011ء میں کامیابی سے داغا گیا تھا۔ ٹیسی کو 5000 کیلو میٹر اگنی پنجم کی پروجکٹ ڈائریکٹر بنایا گیا جسے 19 اپریل 2012ء کو کامیابی سے داغا گیا۔
جنوری 2012ء میں وزیر اعظم منموہن سنگھ نے انڈین سائنس کانگریس کو مخاطب ہو کر کہا کہ مسز ٹیسی تھامس ایک مثال ہے کہ کس طرح ایک خاتون مردوں کے روایتی کارزار میں اپنا نشان چھوڑ رہی ہے اور کانچ سے بنی حد فاصل توڑ رہی ہے۔ ذرائع ابلاغ نے انھیں اگنی پوتری (اگنی زادی) کہا، ان میزائلوں کی وجہ سے جنھیں انھوں نے تیار کیا۔ ان کا خود کا کہنا ہے: *ہم سب ہمارے ملک پر فخر کرتے ہیں۔ اگنی پنجم ہماری اعظم ترین کامیابی ہے*۔

## ذاتی زندگی
ٹیسی کی شادی سروج کمار سے ہوئی جو بھارتی بحریہ میں کمانڈر ہیں۔ ان دونوں کا ایک بیٹا ہے جس کا نام تیجس ہے  جو فورڈ ٹیکنالوجیز میں انجنئر ہے۔

2008ء میں *دی انڈین ویمین سائنٹسٹس ایسوسی ایشن* نے ٹیسی کو خراج عقیدت پیش کرتے ہوئے ایک بیان جاری کیا:

## اعزازات
* ٹیسی تھامس کو ان کے متحدہ رہنمایانہ میزائل ترقیاتی پروگرام کے میدان میں بھارت کو خودکفیل بنانے میں غیر معمولی تعاون کے لیے لال بہادر شاستری قومی ایوارڈ سے نوازا گیا۔
* آئی ٹی ایم یونیورسٹی، گوالیار نے ٹیسی کو ڈی ایس سی (آنرز کازا - Honoris causa) 2016ء میں عطا کیا تھا۔

## مزید دیکھیے

* اگنی (میزائل)
* اگنی چہارم
* اگنی پنجم
* ڈی آر ڈی او

## حوالہ جات

## بیرونی روابط
* ٹیسی تھامس سے ایک ٹی وی نیوز انٹرویو

زمرہ:1963ء کی پیدائشیں
زمرہ:1964ء کی پیدائشیں
زمرہ:اکیسویں صدی کے بھارتی سائنس دان
زمرہ:بقید حیات شخصیات
زمرہ:بیسویں صدی کے بھارتی سائنس دان
زمرہ:بھارتی فضائی تحقیق تنظیم
زمرہ:بھارتی ہوا فضائی انجینئرز
زمرہ:دفاعی تحقیق و ترقی تنظیم
زمرہ:کیرلا کی خواتین سائنس دان
زمرہ:کیرلا کے سائنس دان
زمرہ:ملیالی شخصیات
زمرہ:ضلع الاپوژا کی شخصیات
زمرہ:بیسویں صدی کی بھارتی خواتین سائنس دان
زمرہ:اکیسویں صدی کی بھارتی خواتین سائنس دان
زمرہ:بیسویں صدی کی خواتین انجینئر
زمرہ:اکیسویں صدی کی خواتین انجینئر
زمرہ:ویکی ڈیٹا سے مطابقت رکھنے والی مختصر تفصیل
زمرہ:بھارتی خواتین انجینئر
زمرہ:بھارتی شخصیات
زمرہ:کیرلا کی شخصیات
زمرہ:خواتین
ڈاکٹر منظر پھلوری

**ڈاکٹرمنظر پھلوری** غیر منقوط شاعری میں گیارہ کتابوں کے مصنف اور صدارتی ایوارڈ یافتہ شاعر ہیں۔
## وجہ شہرت
منظر پھلوری کی شاعری کا خاصہ ان کا غیر منقوط (بغیر نقطوں کے نعتیہ کلام ہے ُاور یہی وجہ شہرت بھی ہے جس کی بدولت انھیں صدارتی ایوارڈ سے نوازا جاچکا ہے۔ وہ ایک مشہور کالج لوریٹ نیشنل اکیڈمی کے موجودہ پرنسپل بھی ہیں۔
## نام
ڈاکٹرمنظر پھلوری کا اصل نام عبد المجید افضل ہے۔ والد کا نام محمد افضل ہے قلمی نام منظر پھلوری جبکہ غیر منقوط نعت میں اپنا تخلص ’’سائل‘‘ استعمال کرتے ہیں۔
## ولادت
ضلع ٹوبہ ٹیک سنگھ (پاکستان) سے ملحقہ قصبہ ’اڈا پھلور‘ میں 10 جنوری 1973ء کو پیدا ہوئے۔ اِسی نسبت سے اپنے نام کے ساتھ پھلور کا لاحقہ استعمال کرتے ہیں۔ 
## تعلیم
تعلیمی مدارج میں [ایم اے](اردو)اور ایم اے (پنجابی )، بی ایڈ، ایم فل اُردو اور پی ایچ ڈی( اردو) ہیں۔ جس کا موضوع ( غیر منقوط نظم و نثر کا جائزہ)
## شاعری
شاعری کا سفر ساغر صدیقی رائٹرز کونسل ملتان سے شروع کیا,الساغر میگزین کے اعزازی مدیر بھی رہے،آج کل کئی ایک ادبی تنظیموں کی سرپرستی کر رہے ہیں جن میں بزمِ ندائے قلم کے چیئرمین اور سرپرست ہیں ۔
## ایوارڈ
# ساغر ایوارڈ ملتان،
# صدارتی سیرت ایوارڈ ،
# ایجوکیشن اینڈ سیکنڈری بورڈ فیصل آباد ایوارڈ
# امختلف ادبی تنظیموں کے ایوارڈ

## مجموعہ کلام
ان کے مجموعہ ہائے کلام میں
# ارحم عالم (غیر منقوط مجموعہ نعت)
# ماہ حرا(غیر منقوط مجموعہ نعت)
# والی لولاک(غیر منقوط مجموعہ نعت)
# اساسِ ادلہ (غیر منقوط مجموعہ نعت)
# سارے اسم محمد کے (غیر منقوط مجموعہ نعت)
# سوائی مصرعی مدحِ رسول (کرہ ارض کی پہلی غیر منقوط مستزاد کتاب)
# دل کے آنگن میں (شاعری)،
# قربان شہہ والا ؐ(نعتیہ مجموعہ) ،
# ہم اور لوگ ہیں (شاعری) ،
# صلِ علیٰ محمدِِ (غیر منقوط نعتیہ مجموعہ) جس میں تمام اصنافِ سخن شاعری شامل ہیں ٖ
# حمدِ الہیٰ ( غیر منقوط مجموعہ کلام )
# غیر منقوط رباعیات 200 
# کیسے کہہ دوں مرے وطن میں امن ہے (طویل نظم )
# منظر اردو گرامر 

## حوالہ جات

زمرہ:پاکستانی شعرا
زمرہ:نعتیہ شاعر
زمرہ:1973ء کی پیدائشیں
زمرہ:ضلع ٹوبہ ٹیک سنگھ کی شخصیات
زمرہ:تمغائے حسن کارکردگی وصول کنندگان
زمرہ:بقید حیات شخصیات
ارحم عالم

**ارحم عالم** ڈاکٹر منظر پھلوری کا غیر منقوط نعتیہ مجموعہ ہے۔

ارحم عالم میں 52 غیر منقوط نعتیں ہیں یہ نعتوں کا مجموعہ کلام ’’ارحم عالمﷺ‘‘ کے عنوان سے جنوری 2013ء کو اِس کا پہلا ایڈیشن شائع ہوا۔ جس پر 2014ء میں عید میلاد النبی ﷺ کے موقع پر قومی سیرت کانفرنس میں صدرِ پاکستان ممنون حسین نے انھیں 2014ء کے صدارتی ایوارڈ سے نوازا۔ اِس غیر منقوط نعتیہ مجموعہ کی بڑی پزیرائی ہوئی۔ 11 فروری 2014ء کو ’’ارحم عالم ﷺ ‘‘ منظر پر آیا۔ جس کو احسن پبلی کیشنز، فیصل آباد، (پاکستان) سے شائع کیا گیا۔ ان کی نعتوں کے اکثر اشعار روانی کے اعتبار سے ایسے ہیں کہ جب تک یہ نہ بتایا جائے کہ یہ اشعار غیر منقوط ہیں۔ پڑھنے یا سُننے والے کو یہ احساس نہیں ہوتا۔

## نمونہ کلام
* کرم کی ردا لے کر سرکار آئے
* وہ سرور وہ ہادی وہ سردار آئے
* وہ سرور وہ اکرم وہ سردارِ عالم
* وہ علم و فضل کے کرم کار آئے
* ہر گُل کدہ کھلا ہے محمدؐ کے واسطے
* مالک کی ہر عطا ہے محمدؐ کے واسطے
* لاکھوں سلام اور کروڑوں درود ہوں
* اللہ دے رہا ہے محمدؐ کے واسطے
* ادراک و آگہی کا مدرس مرا رسولؐ
* ہر علم کی گھٹا ہے محمدؐ کے واسطے 
## مزید دیکھیے
# والی لولاک:یہ بھی منظرپھلوری ہی کی غیر منقوط مجموعہ کلام ہے،
# ماہ حرا یہ بھی منظرپھلوری ہی کا غیر منقوط مجموعہ کلام ہے۔
# اساس ادلہ: یہ بھی منظرپھلوری کا غیر منقوط مجموعہ کلام ہے۔
## حوالہ جات

زمرہ:غیر منقوط کتب
پراجیکٹ اے 119

1958ء میں امریکی فضائیہ نے چاند کی سطح پر ایٹمی دھماکا کرنے کا منصوبہ بنایا تھا، اس منصوبے کو **پراجیکٹ اے 119** کا نام دیا گیا۔ اگر چاند کی سطح پر اس طرح کا دھماکا کیا جاتا تو دھماکے کی روشنی کو زمین پر موجود انسان بغیر کسی دوربین کے بھی دیکھ سکتے۔ اس دھماکے کا مقصد خلائی دوڑ میں روس پر اپنی برتری واضح کرنا تھا۔ تاہم یہ منصوبہ عوام کے شدید رد عمل کے ڈر سے مکمل نہیں ہوا۔۔

## حوالہ جات

زمرہ:امریکا کا جوہری اسلحہ پروگرام
آپریشن اوساویکھم

امریکا کے آپریشن پیپر کلپ کے پر عکس روس نے **آپریشن اوساویکھم** (Operation Osoaviakhim) کا آغاز کیا، جس کے تحت 22 اکتوبر 1946ء کو روسی افواج نے جرمنی کے مقبوضہ علاقوں سے بندوق کی نوک پر دو ہزار سے زیادہ سائنسدانوں، انجینئروں اور دوسرے تیکنیکی عملے کو بھرتی کیا۔

## حوالہ جات

زمرہ:امریکا کا جوہری اسلحہ پروگرام
زمرہ:جرمنی سوویت یونین تعلقات
زمرہ:سوویت یونین میں سائنس اور ٹیکنالوجی
زمرہ:ویکی ڈیٹا سے مطابقت رکھنے والی مختصر تفصیل
آپریشن پیپر کلپ

دوسری جنگ عظیم کے وقت جرمنی کو راکٹ سازی میں ساری دنیا پر برتری حاصل تھی، جنگ عظیم کے بعد جرمنی کے سائنسدانوں کو اپنے اپنے ملک میں لے جانے کے لیے امریکا اور روس کے بھی دوڑ سی لگ گئی۔ امریکا نے ایک خفیہ آپریشن پیپر کلک کے تحت جرمنی سے 1600 سائنس دان، انجینئر اور ٹیکنیکل عملہ بھرتی کیا۔ ان افراد میں جرمنی کی نازی پارٹی کے ارکان بھی تھے ۔

## مزید دیکھیے
* آپریشن اوساویکھم

## حوالہ جات

زمرہ:جرمن-امریکی تاریخ
زمرہ:دوسری جنگ عظیم کے دوران میں سائنس و ٹیکنالوجی
اڈا پھلور

**پھلور** پاکستان کے ضلع ٹوبہ ٹیک سنگھ میں ایک گاؤں ہے ۔

## حوالہ جات

زمرہ:ضلع ٹوبہ ٹیک سنگھ
راغب مراد آبادی

**راغب مراد آبادی** اردو زبان کے مشہور شاعر تھے۔

## نام
راغب مراد حسین آبادی کا اصل نام اصغر حسین تھا۔ راغب تخلص کرتے تھے۔
## ولادت
27 مارچ 1918ء (13 جمادی الثانی، 1336ھ) میں دہلی میں پیدا ہوئے۔ آبائی وطن مراد آباد تھا۔

## تعلیم
ہندوستان میں دہلی کالج سے بی اے کیا۔ قیام پاکستان کے بعد کراچی آئے اور ملازمت لیبر ڈیپارٹمنٹ میں کی۔ 1980ء میں اسی ڈپارٹمنٹ میں پبلک ریلیشن آفیسر کی حیثیت سے وظیفہ حسن خدمت پر سبک دوش ہوئے۔

## شاعری
راغب مراد آبادی کا شمار ان ممتاز صاحب فکر اساتذہ میں ہوتا ہے جو کلاسیکی روایات کی باریکیوں کا بھر پور ادراک رکھتے ہیں۔ انھیں شاعری کی مختلف اضاف پر عبور حاصل ہے لیکن تاریخ گوئی اور فی البدیہہ میں بے مثل ہیں زبان و بیاں اور فنی رموز کے حوالے سے ان کا کلام سند کے طور پر پیش کیا جا سکتا ہے لیکن ان کی پہچان ان کی رباعیات ہیں۔ ان کے اب تک 40 مجموعات کلام شائع ہو چکے ہیں۔ جس میں غزلیں، نظمیں، نعت اور پنجابی شاعری شامل ہیں۔ روضہ رسول صلی اللہ علیہ وسلم پر حاضری کے دوران یہ نیت کی کہ ایک ایسا مجموعہ نعت مرتب کیا جائے جس کی ہر نعت کی ردیف محمد صلی اللہ علیہ وسلم ہو قرآن حکیم میں سورة محمد موجود ہے اور یہ اسمِ پاک کلمہ کے حصہ ہے۔ جیسے ہی وطن پہنچے اور ارادہ کو عملی شکل دی اور 76 نعتوں پر مشتمل مجموعہ مرتب کیا۔

## تصنیفات و مجموعات
* بدرالدجٰی (نعتیں)
* آزادی (رباعیات)
* مکالمات جوش و راغب
* حضور خاتم الانبیاء (سلام،نعتیہ رباعیات)
* مدحت خیرالبشر (نعتیہ اشعار)
* ضیائے سخن
* محنت کی ریت (منظومات)
* تحریک (منظومات)
* ترغیب (مضامین)
* نذرِ شہدائے کربلا (سلام و رباعیات)
* ہمارا کشمیر (منظومات)
* عزم و ایثار (منظومات)
* تاریاں دی لو (پنجابی شاعری)
* جادۂ رحمت (سفرنامہ)
* مدح ِ رسول (غیر منقوط نعتیہ کلام)
* ساغر صد رنگ (100 منتخب اشعار)
* امن و امان،قومی یک جہتی،دہشت گردی (انتخاب)
* رگ ِ گفتار (اُردو،فارسی،غزلیات و رباعیات )

## وفات
18 جنوری، 2011ء کو ان کا انتقال ہو گیا۔

## حوالہ جات

زمرہ:1918ء کی پیدائشیں
زمرہ:27 مارچ کی پیدائشیں
زمرہ:2011ء کی وفیات
زمرہ:18 جنوری کی وفیات
زمرہ:پاکستانی شعرا
زمرہ:دہلی کی شخصیات
کل ہند

**<big>کُل ہند</big>**  ایک اردو زبان کی اصطلاح ہے۔ اس اطلاق اس طرح سے ممکن ہے:
# ایسا ادارہ جس کی کارکردگی پورے بھارت یا بھارت کے وسیع علاقے پر محیط ہو۔
# ایسا ادارہ جس کی شاخیں بھارت کے کونے کونے میں قائم ہو۔
# ایسی تقریب جس میں پورے بھارت یا بھارت کے وسیع علاقوں لوگ شریک ہوں۔

اس اصطلاح کو انگریزی زبان کے بڑھتے اثرات کی وجہ سے کئی بار *آل انڈیا* سے بدل دیا جا رہا ہے، حالانکہ جب تک کوئی خاص ادارے کا نام اردو میں من و عن لکھنا مقصود نہ ہو، اردو اصطلاح ہی کا رائج رکھنا بہتر ہے کیونکہ روایتی زبان اپنی جگہ ہے اور رواج عام کا کسی بھی درجہ قبولیت پانا دوسری بات ہے۔

## اردو میں اصطلاح کے استعمالات کی چند مثالیں
# کل ہند کسان سبھا
# کل ہند دستکاری بورڈ
# کل ہند جمہوری انجمن خواتین
# کل ہند ہفتہ دستکاری
# *کل ہند مشاعرہ*

## کل ہند اصطلاح کی خصوصیت
حالانکہ ملک کا نام سرکاری طور پر بھارت قرار دیا گیا، اردو ویکیپیڈیا پر زیادہ تر یہی رائج، تاہم پورے بھارت کے لیے مختصرًا پورے بھارت کے لیے کل ہند ہی کی اصطلاح رائج ہے۔ کل بھارت کی اصطلاح کہیں مستعمل نہیں ہے۔

## ہندی زبان میں کل لفظ کا استعمال
ہندی زبان میں جہاں جہاں کل ہند کی ضرورت محسوس ہوتی ہے، اس کے لیے *اکھل بھارتیہ* مستعمل ہے۔ تاہم زبان میں **کُل** لفظ آج بھی رائج ہے، جس کے حسب ذیل مطالب ہیں:
* سارا
* تمام
* یہ ایک ایسا علامتی لفظ ہے جس کا مطلب کُل، مجموعی، تمام سے ہے۔ جس لفظ کے ساتھ  ل لگ جاتا ہے، اس کا مطلب ہوتا ہے کہ ابھی اس میں کوئی کٹوتی نہیں ہوئی ہے۔

اس طرح کل ہند کی اصطلاح ہندی کی نہ ہو کر بھی عام ہندی دانوں کے لیے آسانی سے سمجھی جا سکتی ہے۔

تاہم  سنسکرت زبان میں چونکہ کل سے مراد خاندان یا پیدائش ہے، اس لیے کچھ استعمالات، مثلاً کُل دیوتا سے مراد خاندان میں زیر پرستش خُدا ہے۔ جبکہ کُل پتی کا مطلب کسی جامعہ کا چانسلر ہے۔

## حوالہ جات

زمرہ:انگریزی جملے
کملا سوہونی

**کملا سوہونی** ایک بھارت کی خاتون ماہر حیاتی کیمیاء (biochemist) تھی۔ وہ پہلی بھارتی خاتون تھی جسے سائنس کے تعلیمی شعبے میں پی ایچ ڈی کی سند حاصل ہوئی۔

## ابتدائی زندگی
**کملا سوہونی** (*قبل از شادی*: بھاگوت) اندور، مدھیہ پردیش، بھارت میں پیدا ہوئیں تھیں۔ ان کے والد ناراین راؤ بھاگوت ایک ماہر کیمیا تھے۔ کملا نے 1933ء میں گریجویشن مکمل کی تھی۔ انھوں نے بی ایس سی میں کیمیا (پہلا اختیاری مضمون) اور طبیعیات (دوسرا اختیاری مضمون) ممبئی یونیورسٹی سے پڑھا۔ اس کے بعد انھوں نے انڈین انسٹی ٹیوٹ آف سائنس (آئی آئی ایس سی) کے آگے ایک ریسرچ فیلو شپ کی درخواست پیش کی، مگر یہ اس وقت کے ڈائریکٹر پروفیسر سی وی رامن کی جانب سے اس وجہ سے نامنظور ہوئی کہ عورتیں اس قابل نہیں کہ وہ تحقیق میں آگے بڑھیں۔ کچھ نمائندگیوں کے بعد کملا کو آئی آئی ایس سی میں داخلہ ملا، جو کسی بھی عورت کو پہلی بار حاصل ہوا تھا۔ یہ اس بات سے مشروط تھا کہ وہ تحقیق کے پہلے سال آزمائشی مرحلے میں رہیں گی۔ حالانکہ کملا پہلی بھارتی عورت نہیں ہیں جنھوں نے سائنس کے شعبے میں پی ایچ ڈی مکمل کی ہو- ان سے پہلے ای کے جانکی اما 1930ء میں پی ایچ ڈی مکمل کر چکی تھیں (جو آگے چل کر بوٹانیکل سروے آف انڈیا کی ڈائریکٹر جنرل بھی بنی تھیں)، جبکہ کملا نے اپنی پی ایچ ڈی 30ء کے اخیر سالوں میں مکمل کی ہے، وہ پہلی بھارتی خاتون تھیں جنھوں نے سائنس کے شعبے میں ایک برطانوی جامعہ سے اپنی تحقیق پر یہ سند حاصل کی ہو۔

## کریئر اور تحقیق
کملا پروفیسر سی وی رامن کی شرائط کو منظور کرتے ہوئے آئی آئی ایس سی میں 1933ء میں داخل ہوئیں۔ ان کے تحقیقی نگراں کار سری سرینیواسیا تھے۔ رامن کملا کی کارکردگی سے بے حد متاثر ہوئے اور انھیں مزید تحقیق کی اجازت دے دی۔ وہ غذائی اشیا میں پروٹین کی موجودگی پر کام کرتے ہوئے ایم ایس سی حیاتی کیمیا حاصل کرلی۔ انھیں کیمبرج یونیورسٹی سے دعوت دی گئی تاکہ ڈاکٹر ڈیریک ریکٹر کے تحت فریڈریک جی ہاپکینز لیباریٹری میں کام کرنے کا موقع ملے۔ اس کے بعد وہ ڈاکٹر رابِن ہِل کے تحت کام کرتے ہوئے خلیوں کی خامرہ سائٹوکروم سی کو کھوج نکالا۔ اسی نودریافت سائٹوکروم سی کے مطالعہ پر جامعہ کیمبرج نے پی ایچ ڈی کی ڈگری عطا کی۔ ان کی تحقیقات بہت مختصر تھیں، جو صرف 40 صفحات پر مشتمل تھیں۔

کملا 1939ء میں لوٹ آئیں۔ وہ لیڈی ہارڈنگ میڈیکل کالج، نئی دہلی میں پروفیسر اور صدر شعبہ حیاتی کیمیا کے طور پر مقرر ہوئیں۔ بعد میں وہ کونور کے نیوٹریشن ریسرچ لیاب میں کام کرنے لگیں۔

ایم وی سوہونی سے 1947ء میں شادی کے بعد وہ ممبئی چلی گئیں۔ وہ رائل انسٹی ٹیوٹ آف سائنس، بمبئی میں شعبۂ حیاتی کیمیا میں پروفیسر کے طور پر شامل ہوگئیں۔ انسٹی ٹیوٹ میں وہ پھلیوں کی غذائی حیثیت پر کام کرنے لگیں۔ انھیں راشٹرپتی ایوارڈ ان کے نیرا مشروب کے لیے دیا گیا تھا کہ غریب التغذیہ بچوں کے لیے اہم شے ہے۔

کملا سوہونی کو انڈین کونسل آف میڈیکل ریسرچ، نئی دہلی کی جانب سے ایک تقریب میں تہنیت پیش کی گئی تھی۔ اس کے کچھ عرصے بعد وہ انتقال کر گئیں۔

## حوالہ جات

زمرہ:1912ء کی پیدائشیں
زمرہ:1998ء کی وفیات
زمرہ:بیسویں صدی کے بھارتی سائنس دان
زمرہ:بیسویں صدی کے بھارتی ماہرین حیاتیات
زمرہ:کیمبرج یونیورسٹی کے فضلا
زمرہ:ممبئی یونیورسٹی کے فضلا
زمرہ:مہاراشٹر کی خواتین سائنس دان
زمرہ:مہاراشٹر کے سائنس دان
زمرہ:بیسویں صدی کی بھارتی خواتین سائنس دان
زمرہ:ویکی ڈیٹا سے مختلف مختصر وضاحت
زمرہ:اندور کے سائنس دان
زمرہ:بھارتی خواتین سائنس دان
زمرہ:حیاتی کیمیا دان
کعب بن زید

**کعب بن زید بن النجاری** محمد صلی اللہ علیہ و آلہ و سلم کے ایک صحابی تھے۔
## نسب
كعب بن زيد بن قيس بن مالک بن كعب بن حارثہ بن دينار بن النجار، الانصاری النجاری۔
## حالاتِ زندگی
کعب بن زید غزوہ بدر میں شامل ہوئے سریہ منذر بن عمرو بئر معونہ کے غازی تھے۔ سریہ منذر بن عمرو میں عامر بن طفيل نے مسلمانوں کے خلاف بنو سلیم کی مدد لی تھی۔ عامر طفیل نے بنو سلیم کے ساتھ مل کر مسلمانوں پر حملہ کیا تھا۔ مسلمانوں نے ان کے ساتھ جنگ لڑی مگر آخر میں تمام مسلمان شہید ہو گئے۔ جن میں صرف ”کعب بن زید“ غازی ہوئے۔ وہ شہید ہونے والوں میں صرف زخمی ہوئے تھے۔ بعد میں آپ غزوہ خندق میں شہید ہو گئے تھے۔

## مزید دیکھیے
* مہمات نبوی کی فہرست

## حوالہ جات

زمرہ:اصحاب بدر
زمرہ:تاریخ پیدائش نامعلوم
زمرہ:ساتویں صدی کی عرب شخصیات
زمرہ:صحابہ
زمرہ:نامعلوم تاریخ وفات
زمرہ:نامعلوم جائے وفات
زمرہ:صحابہ و صحابیات
زمرہ:ویکی ڈیٹا سے مطابقت رکھنے والی مختصر تفصیل
مدح رسول (راغب مراد آبادی)

**مدح رسول** یہ غیر منقوط نعتیہ کلام پر مبنی کتاب ہے جس کے شاعر کا نام راغب مراد آبادی ہے۔
مدح رسول 176 صفحات پر مشتمل غیر منقوط نعتیہ کلام کے طرز پر مبنی کتاب ہے جس میں چالیس نعتیں اور تیس رباعیات پر مشتمل مجموعہ کلام ’’مدح رسول ‘‘ 1983ء میں کراچی(پاکستان) سے شائع ہوا تھا۔
راغب مرادآبادی کو حسن کارکردگی پر صدارتی ایوارڈ دیا گیا ہے۔ ان کا مجموعہ کلام ’’مدح رسول‘‘ 1983ء میں اشاعت پزیر ہوا تھا۔
مدح رسول کے نام سے کامران اعظم سوہدروی کا  نعتیہ مجموعہ 2009ء میں شائع ہوا،

## حوالہ جات

زمرہ:1983ء کی کتابیں
زمرہ:غیر منقوط کتب
ویکی ٹریبیون

**ویکی ٹریبیون** آن لائن انسائیکلوپیڈیا ویکیپیڈیا کے شریک بانی جیمی ویلز نے ایک ایسی نیوز سروس کے منصوبے کا اعلان کیا ہے جس کے لیے پیشہ ور صحافی اور رضاکار دونوں کام کریں گے۔ اس سروس کا نام 'ویکی ٹریبیون' رکھا گیا ہے اور اس کا مقصد 'حقائق پر مبنی غیر جانبدار' تحریروں کی فراہمی ہے تاکہ 'جعلی خبروں' کے مسئلے سے نمٹا جا سکے۔ ماہرین کا کہنا ہے کہ اس بات کا قوی امکان ہے کہ ویکی ٹریبیون ایک معتبر ویب گاہ بن جائے تاہم اس کا اثر محدود ہوگا۔ ویکی ٹریبیون میں ویکی پیڈیا کے بہت سے فیچرز شامل ہوں گے جیسا کہ مصنفین کو دی جانے والی معلومات کا منبع فراہم کرنا ہو گا اور عوام ان خبروں کو درست کرنے کے لیے ان کی تدوین کر سکیں گے
تاہم یہ تبدیلیاں صرف اسی صورت میں موثر ہوں گی جب ویکی ٹریبیون کے عملے کا کوئی رکن یا معتبر رضا کار ان کی تصدیق کرے۔ بی بی سی نے اس نیوز ویب گاہ کا جو ابتدائی ورژن دیکھا ہے اس پر کہا گیا ہے کہ 'خبر میں گڑبڑ ہے اور ہم اسے درست کر سکتے ہیں۔'جیمی ویلز کا کہنا ہے کہ ویب میڈیا جس ماڈل پر کام کر رہا ہے اس کا نتیجہ 'کلکس کا تعاقب' نکلتا ہے جس کی وجہ سے معیار متاثر ہوتا ہے۔ بی بی سی سے بات کرتے ہوئے ان کا کہنا تھا کہ 'ہم آج ایک ایسی دنیا میں ہوں جہاں عوام حقائق پر مبنی معیاری معلومات کے یقینی حصول کے بارے میں فکرمند ہیں۔ اس لیے میرے خیال میں اس سروس کی طلب ہوگی۔'تاہم ہارورڈ یونیورسٹی کی نیمن جرنلزم لیب کے ڈائریکٹر جوشوا بینٹن کا کہنا ہے کہ ویکی ٹریبیون کا 'کراؤڈ فنڈڈ' ماڈل اس کے اثر کو کم کر سکتا ہے۔ ان کا کہنا تھا کہ 'یقیناً ایسے لوگ ہیں جو اگر یہ صحیح کام کریں تو اسے ایک معتبر پلیٹ فارم سمجھ سکتے ہیں۔ تاہم خبروں کا درستی کا عمل دس سے بیس افراد کے بس کی بات نہیں ہے۔ انتظامی طور پر ویکی ٹریبیون کا ویکیپیڈیا سے کچھ بھی تعلق نہیں ہے۔

## حوالہ جات

## بیرونی روابط
* 
* بی بی سی اردو

زمرہ:آن لائن صحافت
زمرہ:امریکی ویب سائٹس
زمرہ:انگریزی زبان کی ویب سائٹس
زمرہ:شہری صحافت
زمرہ:ویکی
زمرہ:ہمکاری منصوبے
زمرہ:ویکی ڈیٹا سے مطابقت رکھنے والی مختصر تفصیل
محمد شاہد فاروق

**ڈاکٹر محمد شاہد فاروق** پاکستان کی جامعہ پنجاب میں ادارۂ برائے تعلیم و تحقیق میں اسسٹنٹ پروفیسر ہیں،انھوں نے جامعہ پنجاب سے پہلی پی ایچ ڈی (خصوصی تعلیم) حاصل کی پھر دوسری پی ایچ ڈی (تعلیمی سائنسز) اور پوسٹ ڈاکٹریٹ لومیر لیون یونیورسٹی 2 فرانس سے کی وہ اِن شعبوں میں دو پی ایچ ڈی کرنے والے دنیا بھر میں سب سے پہلے فرد ہیں۔

## بنیادی تعلیم
محمد شاہد فاروق نے ابتدائی تعلیم گورنمنٹ پبلک ہائی اسکول نمبر 1 گجرات سے اور اعلیٰ ثانوی تعلیم گورنمنٹ پوسٹ گریجویٹ کالج گجرات (پاکستان) سے حاصل کی۔ پھر انھوں نے جامعہ پنجاب سے علم التعلیم اور معاشیات میں ماسٹرز کیا اور علم التعلیم کی جماعت میں اول آنے پر گولڈ میڈل حاصول کیا، علاوہ ازیں وہ ایم ایس سی، بی ایس سی، بی ایڈ، ڈی ایچ ایم ایس اور ڈی ایف ایل کا بھی اعزاز رکھتے ہیں۔

## تدریس و رہنمائی
وہ جامعہ پنجاب میں پی ایچ ڈی، ایم فل اور ماسٹرز لیول کے طلبہ و طالبات کو متعدد شعبہ جات میں رہنمائی فراہم کرتے ہیں، انھوں نے ماسٹرز کے 65 مقالہ جات کی نگرانی کی ہے اور وہ ہائر ایجوکیشن کمیشن سے اسکالرشپ پانے والے طلبہ اور دیگر پی ایچ ڈی کے امیدواروں کی تعلیمی نگرانی کے لیے باقاعدہ منظورشُدہ نگران ہیں، وہ 1992ء میں پیشہ ورانہ طور پر تدریسی شعبے میں آئے جس میں پرائمری، ثانوی اور مختلف اقوام کے کالجز کے طلبہ کو تعلیم دینا شامل ہے۔

## تحقیق
وہ باقاعدگی سے قومی اور بین الاقوامی کانفرنسز، سیمینارز، ورکشاپس اور تحقیقی مجلات کے لیے تحقیق کا ذوق رکھتے ہیں اور علمی مقاصد کے لیے مختلف ممالک کے دورے کرتے رہتے ہیں جن میں سعودی عرب، فرانس، سوئزرلینڈ، آسٹریا، سلووینیا، شمالی آئرلینڈ (برطانیہ عظمیٰ)، بیلجیم، انگلستان، جرمنی، سلوواکیا، اٹلی، ہالینڈ اور جمہوریہ چیک شامل ہیں۔

## حوالہ جات

زمرہ:پاکستانی علما
زمرہ:پاکستانی محققین
زمرہ:پاکستانی مسلم شخصیات
جامعہ پنجاب
اگکسٹروڈون کنٹورٹرکس

**اگکسٹروڈون کنٹورٹرکس**  ایک نوع کا زہریلا سانپ ہے۔ یہ زہریلا سانپ شمالی امریکا میں پایا جاتا ہے۔ ۔

## حوالہ جات

## بیرونی روابط

زمرہ:ریاستہائے متحدہ کے خزندے
زمرہ:سرخ فہرست کے کم تشویشناک انواع
زمرہ:ویکی ڈیٹا سے مطابقت رکھنے والی مختصر تفصیل
زمرہ:میکسیکو کے خزندے
پولی یوریتھین

**پولی یوریتھین** یا **کثیر یوریتھین** کے جھاگ دار بافت کے ساتھ ایک کثیر ترکیبی مرکب ہے، اس کی تشکیل کے دوران کاربن ڈائی آکسائیڈ اس کے مساموں میں پھنس کر رہ جاتی ہے، اس کا استعمال تہ دار گدوں اور متعدد مختلف رالوں کی صنعت میں ہوتا ہے۔

## بیرونی روبط

زمرہ:پولی یوریتھین
زمرہ:1937ء میں سائنس
زمرہ:پلاسٹک
زمرہ:کامنز زمرہ جس کا ربط ویکی ڈیٹا پر ہے
زمرہ:1937ء میں جرمنی
زمرہ:ویکی ڈیٹا سے مطابقت رکھنے والی مختصر تفصیل
زمرہ:نازی دور کی جرمن ایجادات
زمرہ:جرمن ایجادات
زمرہ:پولیمر کیمیا
زمرہ:پولیمر
زمرہ:دیباچۂ ویکیپیڈیا کی صفائی
زمرہ:چپکنے والے مادے
سید محمد جیون شاہ

**سید محمد جیون شاہ المعروف شاہ شیر سوار** خانقاہ آلو مہار کے موسس اول ہیں۔

سادات آلو مہار کے پہلے مشائخ میں سے ہیں۔امام علی نقی کی اولاد میں سے تھے ان کا خاندان خراسان میں حکومت کے اعلیٰ مناصب پر فائز تھا انھوں نے اعلیٰ عہدوں کو چھوڑ کر فقر و دریشی کے راستے کو اختیار کیا پہلے خاسان سے ہجرت کر کے پہلے بھکر اور اس کے بعد آلو مہار میں قیام کیا ۔
آپ کے والد بزرگوار کا نام نامی پیر سیدامیرشاہ نقوی البھاکری الشجاعی تھا-ایک روایت کے مطابق سید محمد جیون شاہ امام علی الحق سیالکوٹی کے زمانے میں ان کے ساتھ بسلسلہ تبلیغ و جہاد اس جگہ تشریف لائے اور اس علاقہ مین علم و عرفاں کی شمع روشن کی۔
ان کی یہ کرامت بہت مشہور ہے کہ شیر پر سواری اور سانپ کی چابک استعمال کرتے اسی وجہ سے انھیں شہ شیر سوار کے نام سے مشہور ہوئے۔

## اولاد
آپ کے صاحبزادے پیر سید محمد رمضان شاہ ولی کامل اور درویش انسان تھے۔ پیدائش اولاد کے بعد گوشہ نشین ہو کر کسی نامعلوم مقام پر منتقل ہو گئے کہا جاتا ہے کہ ملک عرب کی طرف روانہ ہوئے اور کبھی واپسی نہ ہوئے۔

پیر سید محمد چنن شاہ نوری دائم الحضوری آپ کے پوتے تھے اور مادرزاد ولی تھے۔آپ سلسلہ نقشبندیہ مجددیہ امینیہ کے موسس اعلیٰ ہیں۔

## حوالہ جات

زمرہ:آلو مہار کے مشائخ
زمرہ:مشائخ نقشبندیہ
خالد بن دينار تميمی

**خالد بن دينار تميمی** کا پورا نام خالد بن دینار تمیمی سعدی ہے، ابو خلدہ سعدی بصری خياط ان کی کنیت ہے۔ ان کا شمار تابعین میں ہوتا ہے ان سے کئی احادیث مروی ہیں۔یہ رواہ حدیث میں طبقہ صغار تابعین میں شمار ہوتے ہیں۔ علما جرح و تعدیل نے انھیں صدوق اور ثقہ کے نام سے لکھا ہے۔

## اساتذہ
خالد بن دينار تميمی نے ان اساتذہ سے حدیث بیان کی:-
* انس بن مالک
* حسن بصری
* محمد بن سيرين
* مسيب بن دارم
* ميمون كردی
* ابو سوار عدوی
* ابو العاليہ الرياحی
* ابو غالب صاحب ابو امامہ

## شاگرد
خالد بن دينار تميمی سے ان شاگردوں نے روایت لی :
* بشر بن ثابت بزار
* حرمى بن عمارہ بن ابو حفصہ
* حسن بن حبيب بن ندبہ
* خالد بن حارث
* زيد بن حباب
* صالح بن عمر واسطی
* عبد اللہ بن مبارک
* عبد الرحمن بن مہدی
* عبد الصمد بن عبد الوارث
* عبيد اللہ بن محمد ثقفی
* عبيد بن عقيل الہلالی
* علی بن بكار
* ابو نعيم الفضل بن دكين
* محمد بن ابو شيبہ والد ابو بكر
* مسلم بن ابراہيم
* المعافى بن عمران موصلی
* نعمان بن عبد السلام اصبہانی
* وکیع بن جراح
* يحيىٰ بن خليف بن عقبہ بصری
* يحيىٰ بن سعيد قطان
* يزيد بن زريع
* يونس بن بكير
* ابو بحر بكراوی
* ابو داؤد طيالسی
* ابو سعيد مولى بنى ہاشم
### وفات
آپ نے 152ھ میں وفات پائی ۔
## حوالہ جات

زمرہ:تابعی راویان حدیث
زمرہ:تابعین
زمرہ:مدونین حدیث
زمرہ:152ھ کی وفیات
زمرہ:بصری شخصیات
زمرہ:بصرہ میں پیدا ہونے والی شخصیات
زمرہ:راوی صدوق
زمرہ:صغار تابعین
زمرہ:پانچویں طبقہ کے راویان حدیث
زمرہ:بنو تمیم
زمرہ:باب حدیث/متعلقہ مضامین